Clausthal-Zellerfeld

Clausthal-Zellerfeld on linn Saksamaal Alam-Saksi liidumaal Goslari kreisis. Linna pindala on 43,71 km². 31. detsembril 2015 elas seal 15 818 inimest. See paikneb Harzi mägede edelaosas. Clausthal-Zellerfeld oli endise valdade ühenduse Samtgemeinde Oberharz keskus. Linnaosad Altenau-Schulenberg im Oberharz (aastast 2015) Buntenbock (aastast 1972) Clausthal-Zellerfeld Wildemann (aastast 2015) Ajalugu Clausthal-Zellerfeld koosnes algselt kahest linnast, mis ühendati 1924. aastal üheks haldusüksuseks. Clausthal on tuntud vana Clausthali tehnikaülikooli ja selle suurepärast hoonete poolest, samas Zellerfeld on tüüpiline turismikuurort matkajatele ja talisportlastele. Clausthal-Zellerfeld on suurim linn piirkonnas, mis asub mägedes, mitte jalamil. Kaevandamine piirkonnas algas 16. sajandil. Moodsa trossi leiutas rauakaevanduste teenindamiseks 1830. aastatel Saksa mäeinsener Wilhelm August Julius Albert, seda kasutati kaevandamisel Harzi mägedes Clausthalis. See võeti kiiresti omaks, kuna osutus paremaks kanepiköitest ja metallkettidest, mida varem kasutati, ja leidis varsti tee mitmesuguste rakendusteni, sealhulgas said kõige olulisemaks rippsillad. Langelsheimi–Altenau (Oberharz) raudtee avati 1877. aastal ja pikendati 1914. aastal Altenauni. Suur jaamahoone ja 70 muud ehitist linnas purustati õhurünnakus 7. oktoobril 1944. 92 inimest kaotas elu. Kaevandustegevus peatati 1930. aastal, kuna maagilademed ammendusid. Tänapäeval on ümbritsevas Harzi piirkonnas suured kaevandusjäänukid, millest mõned on nüüd muuseumid. Raudteeliin suleti 1976. aastal. Endine raudteejaam, mis pärast 1944. aastal purustamist aastatel 1961–1963 taas üles ehitati, majutab tänapäeval turismiinfopunkti ja linna raamatukogu. Clausthali tehnikaülikool loodi 1775. aastal mäeinseneride väljaõpetamiseks. Tänapäeval õpetab see tehnikaülikool inseneriteadusi laiemalt. Kultuur ja vaatamisväärsused Oberharzer Wasserwirschaft (Ülem-Harzi veemajandus) Muuseumid Ülem-Harzi kaevandusmuuseum Clausthali tehnikaülikooli GeoMuseum Ehitised Ülem-Harzi veepuhastusjaam Clausthali turukirik, suurim puukirik Saksamaal, 2200 kohaga, ehitatud 1639–1642. Torn pärineb aastast 1637. Vana apteek Bergapotheke Zellerfeldis, ehitatud aastal 1674, puitnikerdistega Protestantlik Päästja kirik Zellerfeldis, ehitatud 1674–1683 Clausthali rahapaja (1617–1849) Oberbergamti hoone Clausthalis, ehitatud 1726–1730 Dietzeli maja Zellerfeldis, pärineb aastast 1674 Endine raudteejaam, purustatud 1944. aastal ja taastatud 1961–1963 Maja, kus sündis Robert Koch Tuntud inimesi Bernhard Christoph Breitkopf (1695–1777), trükkal ja kirjastaja Heinrich Wilhelm Ferdinand Halfeld (1797–1873), insener Carl Adolf Riebeck (1821–1883), tööstur ja kaevandusettevõtja Robert Koch (1843–1910), mikrobioloog Otto Erich Hartleben (1864–1905), luuletaja ja näitekirjanik Robert Förster (1913–1984), diplomaat Helmut Sander (1920–1988), Goslari linnapea Reinhard Roder (1941–), jalgpallur, jalgpallitreener ja -ametnik Dietrich Grönemeyer (1952–), arst Daniel Böhm (1986–), laskesuusataja Georg Philipp Telemann (1681–1767), helilooja Johann Friedrich Ludwig Hausmann (1782–1859), mineraloog Wilhelm August Julius Albert (1787–1846), kaevandusjuht ja leiutaja Friedrich Adolph Roemer (1809–1869), geoloog Arnold Sommerfeld (1868–1951), teoreetiline füüsik Sõpruslinn L'Aigle, Prantsusmaa Viited Välislingid clausthal-zellerfeld.de